Document ID: 32005R1909

KOMISJONI MÄÄRUS (EÜ) nr 1909/2005,
23. november 2005,
millega kuulutatakse lõppenuks pakkumismenetlus kolmandatest riikidest Hispaaniasse imporditava maisi tollimaksu vähendamiseks
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1784/2003 teraviljaturu ühise korralduse kohta, (1) eriti selle artikli 12 lõiget 1,
ning arvestades järgmist:
(1)
Vastavalt ühenduse rahvusvahelistele kohustustele mitmepoolsete läbirääkimiste Uruguay voorus (2) on vaja luua tingimused teatud koguse maisi importimiseks Hispaaniasse.
(2)
Komisjoni 26. juuli 1995. aasta määrusega (EÜ) nr 1839/95, millega kehtestatakse tariifikvootide üksikasjalikud rakenduseeskirjad Hispaaniasse imporditava maisi ja sorgo ning Portugali imporditava maisi kohta, (3) nähakse ette artiklis 2 mainitud teatud asendustoodete raamatupidamisarvestus, et pidada kinni kvootidega kehtestatud kogustest.
(3)
Komisjoni määrusega (EÜ) 1808/2005 (4) kuulutati välja pakkumismenetlus kolmandatest riikidest Hispaaniasse imporditava maisi tollimaksu vähendamiseks.
(4)
Kuna määruse (EÜ) nr 1839/95 artikliga 1 ettenähtud kogus on saavutatud, tuleb pakkumismenetlus lõpetada ja tunnistada määrus (EÜ) nr 1808/2005 kehtetuks.
(5)
Käesoleva määrusega ettenähtud meetmed on kooskõlas teraviljaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. Pakkumismenetlus Hispaaniasse imporditava maisi tollimaksu vähendamiseks, millele viidatakse määruse (EÜ) nr 1784/2003 artikli 12 lõikes 2 ning mis kuulutati välja määrusega (EÜ) 1808/2005, on lõppenud.
2. Määrus (EÜ) nr 1808/2005 tunnistatakse kehtetuks.
Artikkel 2
Käesolev määrus jõustub Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 23. november 2005

Labels: 3
17
18
15